armvectores/hy_wikipedia_2023 huggingface dataset:
Օլեգ Կոռնաուխով

Օլեգ Դմիտրիևիչ Կոռնաուխով (ռուս.՝ Олег Дмитриевич Корнаухов, հունվարի 14, 1975(1975-01-14), Մոսկվա, ԽՍՀՄ), ռուս ֆուտբոլիստ, պաշտպան։


== Կենսագրություն ==
Օլեգ Կոռնաուխովը հայտնի է հիմնականում Մոսկվայի «Տորպեդո» և ԲԿՄԱ ակումբներում իր ելույթներով․ վերջինիս կազմում երկու անգամ դարձել է Ռուսաստանի առաջնության մեդալակիր։
2007 թվականին խաղացել է Մոսկվայի «Տորպեդոյի» կազմում, որը հանդես էր գալիս Ռուսաստանի առաջին դիվիզիոնում։ Կոռնաուխովը իր կարիերան սկսել է «Տորպեդոյում», այնտեղ խաղացել մինչև 1997 թվականը և վեադարձել գրեթե տասը տարի անց։ 2007 թվականի հոկտեմբերին «Տորպեդոն» փոխադարձ համաձայնությամբ ժամկետից շուտ խզել է պայմանագիրը ֆուտբոլիստի հետ։ 2009 թվականին խաղացել է Ռուսաստանի երկրորդ դիվիզիոնի «Դմիտրով» ակումբում։
Ռուսաստանի բարձրագույն լիգայում Օլեգ Կոռնաուխովը վեց ակումբների կազմում ընդհանուր առմամբ մասնակցել է 247 խաղի՝ խփելով 13 գոլ (ևս մեկ խաղի արդյունքները, որին Կոռնաուխովը մասնակցել է, հայտարարվել են անվավեր)։
2010 թվականին դարձել է Ռուսաստանի առաջնության խաղերում «Ռոսիա 2» հեռուստաալիքի մարզական մեկնաբան։
2010 թվականին սկսել է աշխատել որպես ԲԿՄԱ մանկապատանեկան մարզադպրոցի մարզիչ։ 2018 թվականի դեկտեմբերի 18-ին դարձել է ԲԿՄԱ մանկապատանեկան մարզադպրոցի տնօրեն։


== Կարիերան հավաքականում ==
Օլեգ Կոռնաուխովը մասնակցել է մեկ ընկերական խաղի Ռուսաստանի հավաքականի կազմում․ 1998 թվականի նոյեմբերի 18-ին նա փոխարինման է դուրս եկել Բրազիլիայի հավաքականի դեմ խաղում, դաշտում անցկացրել 69 րոպե։ 66-րդ րոպեին տասնմեկ մետրանոցից գոլ է խփել, ապա ստացել դեղին քարտ։
1995 թվականին Ռուսաստանի օլիմպիական (երիտասարդական) հավաքականի կազմում մասնակցել է երկու հանդիպման։


== Ձեռքբերումներ ==
ԲԿՄԱՌուսաստանի առաջնության արծաթե մեդալակիր՝ 1998
Ռուսաստանի առաջնության բրոնզե մեդալակիր՝ 1999
Ռուսաստանի գավաթակիր՝ 2001/2002
Ռուսաստանի գավաթի խաղարկության եզրափակչի մասնակից՝ 1999/2000ԱնհատականԸնդգրկվել է Ռուսաստանի առաջնության 33 լավագույն ֆուտբոլիստների ցանկում (2) – № 3՝ 1998, 1999
Ըստ «Спорт-Экспресс»-ի գնահատականների՝ ձախ պաշտպանների շարքում զբաղեցրել է 2-րդ տեղը՝ 1999 (միջին միավորը՝ 6,06)


== Ծանոթագրություններ ==


== Արտաքին հղումներ ==
Профиль на официальном сайте ФК «Торпедо» Москва (копия в веб-архиве)
Օլեգ Կոռնաուխովի էջը Ռուսաստանի հավաքականի կայքում
Խաղաղության ուխտի հուշաքար

Խաղաղության ուխտի հուշաքար, «Ատոմային ռմբակոծության ականատես հուշաքար», «Խաղաղության քար» հուշաքար, Ճապոնիայի Հիրոսիմա և Նագասակի քաղաքներում ատոմային ռմբակոծության զոհերի հիշատակին և ամբողջ աշխարհում խաղաղության պահպանմանը նվիրված հուշաքար Երևանի Մանկական զբոսայգում։


== Պատմական ակնարկ ==
1945 թվականի օգոստոսի 6-ին և 9-ին՝ Երկրորդ համաշխարհային պատերազմի ավարտին ԱՄՆ զինված ուժերը ատոմային ռումբեր գցեցին Ճապոնիայի Հիրոսիմա և Նագասակի քաղաքների վրա։ Հիրոսիմայում զոհվեց մոտ 90-166 հազար, իսկ Նագասակիում՝ 60-80 հազար մարդ։ 


=== Հուշաքարի պատմություն ===
Երևանի Մանկական զբոսայգում տեղադրված գրանիտե սալիկը՝ տեղակայված Հիրոշիմա քաղաքի տրամվայի գծերին հարող հատվածում, 1945 թվականի օգոստոսի 6-ին, ժամը 8:15-ին քաղաքում տեղի ունեղած ատոմային ռմբակոծության ականատեսներից է եղել։ Հիրոշիմայի կենտրոնական փողոցները պատված են եղել նմանատիպ սալիկներով։ 
Հիրոշիմայի խաղաղության հուշաքար հիմնադրամը, տոգորված համամարդկային խաղաղության հույսով, էպիկենտրոնից դեպի հյուսիս 200 մետր հեռավորության վրա գտնվող Աիոի կամրջի մոտակայքից հավաքել են 188 սալիկ և յուրաքանչյուր քարի վրա փորագրել հավերժական խաղաղության կոչ անող կնոջ պատկերը։
Սալաքարերը հիմնադրամը աշխարհի ժողովուրդներին է նվիրել՝ հուսալով, որ համայն մարդկությունը կկիսի անպատերազմ աշխարհում ապրելու հիմնադրամի ընդհանուր ցանկությունը, աչքի առաջ ունենալով Հիրոշիմայի ատոմային ռմբակոծությունը որպես հիշեցում խաղաղության կարևորության մասին։
Հուշաքարի բացմանը ներկա են գտնվել Հիրոշիմայի «Խաղաղության քար» ասոցիացիայի ղեկավար Միչիկո Ումեմոտոն, Երևանի քաղաքապետի տեղակալ Արամ Սուքիասյանը, Ճապոնիայում ՀՀ դեսպան Հրանտ Պողոսյանը, ՀՀ նախագահի օգնական Վարուժան Ներսեսյանը, ՀՀ ԱԺ պատգամավոր, հայ-ճապոնական բարեկամական խմբի ղեկավար Սամվել Ֆարմանյանը, ՀՀ ԱԳՆ ԱՕԱ վարչության պետ Աշոտ Ոսկանյանը և Հիրոշիմայի խաղաղության քար ասոցիացիայի ղեկավարի գլխավորած պատվիրակության անդամները, քաղաքացիներ։


== Ոգեկոչան միջոցառումներ ==
Հուշաքարի տեղադրումից ի վեր յուրաքանչյուր տարվա օգոստոսի 6-ին Խաղաղության ուխտի հուշաքարի մոտ տեղի է ունենում Հիրոսիմա և Նագասակի քաղաքների ատոմային ռմբակոծության զոհերի հիշատակին նվիրված արարողություն, որը կազմակերպում է Հայ-ճապոնական «Հիկարի» գիտակրթամշակութայի կենտրոնը։ Նախնական ծրագիրը մեկնարկել է 2005 թվականի օգոստոսի 6-ին «Խաղաղության լապտերներ» խորագրով  մեծ ակցիայով, որը ժամանակի ընթացքում վերաճել է խաղաղասիրական և մշակութային մեծ ծրագրի։ 


== Այլ տվյալներ ==
Խաղաղության ուխտի հուշաքարը Երևան է բերվել 2014 թվականին Հիրոսիմայից։ Երևանի Մանկական զբոսայագում հիշատակի անկյուն ստեղծելու համար Հիրոսիմայի քաղաքապետը շնորհակալական ուղերձ է հղել Երևանի քաղաքապետին։


== Պատկերասրահ ==

		
		


== Ծանոթագրություններ ==
(5599) 1991 SG1

(5599) 1991 SG1, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 29-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,420961 ա. մ., առավելագույնը մոտենում է 2,1013 ա. մ. հեռավորության վրա և հեռանում 2,7406 ա. մ.։ Արեգակի շուրջ մեկ ամբողջական պտույտ է կատարում 1375,88 երկրային օրվա ընթացքում, իր ուղեծրով շարժվելով միջինում 0,261651 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5599) 1991 SG1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Praise You

«Praise You», բրիտանացի բիգբիթ երաժիշտ Fatboy Slim-ի երգը։ Թողարկվել է որպես նրա You’ve Come a Long Way, Baby երկրորդ ստուդիական ալբոմի երրորդ սինգլ 1999 թվականին։ Այն հասել է առաջին հորիզոնականին բրիտանական UK Singles Chart հիթ-շքերթում և Իսլանդիայում, չորրորդ հորիզոնականին՝ Կանադայում, վեցերորդին՝ Իռլանդիայում և 36-րդին՝ Միացյալ Նահանգներում։
1999 թվականին վաճառվել է երգի 150,000 պատճեն Միացյալ Նահանգներում։


== Չարթեր և հավաստագրեր ==


== Արտաքին հղումներ ==
Երգի տեքստը MetroLyrics կայքում
Գրեբյոնկովսկի քաղաքային խորհուրդ (Գրեբյոնկովսկի շրջան)

Գրեբյոնկովսկի քաղաքային խորհուրդ  (ուկրաիներեն՝ Гребінківська міська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Գրեբյոնկովսկի քաղաքային խորհրդում բնակվում էր 11 562 մարդ։ Բնակավայրը զբաղեցնում է 8,7 կմ² տարածք։ Բնակչության խտությունը կազմում էր 1328510 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օրսոմարսո

Օրսոմարսո  (իտալերեն՝ Orsomarso), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1505 մարդ, բնակչության խտությունը կազմում է 17 մարդ/կմ²։ Զբաղեցնում է 90 կմ² մակերես տարածք։ Փոստային ինդեքսն է՝ 87020։ Հեռախոսային կոդը՝ 0985։


== Ծանոթագրություններ ==
(3525) Պաուլ

(3525) Պաուլ (անգլ.՝ Paul), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 15-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 3,082009 ա. մ., առավելագույնը մոտենում է 2,7683 ա. մ. հեռավորության վրա և հեռանում 3,3957 ա. մ.։ Արեգակի շուրջ մեկ ամբողջական պտույտ է կատարում 1976,28 երկրային օրվա ընթացքում, իր ուղեծրով շարժվելով միջինում 0,18216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3525) Պաուլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալյե դե Արանա

Վալյե դե Արանա (իսպ.՝ Valle de Arana), քաղաք և համայնք Իսպանիայում՝ Բասկերի երկիրի Ալավա պրովինցիայի Մոնտանիա Ալավեսա շրջանում։ Տարածքը՝ 39,1 կմ²։ Բնակաչությունը՝ 296 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 40 կմ։


== Պատմություն ==
Քաղաքը հիմնադրվել է 1940 թվականին։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2014-12-18 at the Wayback Machine.
Պոնոմարև (Կաշարսկի շրջան)

Պոնոմարև (ռուս.՝ Пономарев), գյուղ Ռուսաստանի Ռոստովի մարզի Կաշարսկի շրջանում։ Մտնում է Տալլովերովսկի գյուղական համայնքի կազմի մեջ։
Մեցկյուլա (գյուղ, Լեիսի շրջան)

Անվան այլ կիրառումների համար տե՛ս՝ ՄեցկյուլաՄեցկյուլա (էստ․՝ Metsküla), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 105 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոստստրուկտուրալիզմ

Պոստսրուկտուրալիզմը (անգ․ post-structuralism՝ կառուցողականությունից հետո) եզր է, որը ստեղծվել է Ամերիկյան ակադեմիայի կողմից՝ մատնանշելու համար քսաներորդ դարի կեսերի ֆրանսիացի և մայրցամաքային փիլիսոփաների աշխատությունների ուղղվածությունը։ Պոստստրուկտուրալիզմի հիմնական թեման հումանիտար գիտությունների ստաբիլ չլինելը։


== Գաղափարները ==
Պոստստրուկուրալիզմը խիստ կապակցված է պոստմոդեռնիզմի հետ։ Պոստստրուկտուրալիզմը հակադրվում է ստրուկտուրալիզմին, սակայն երկուսի դեպքում էլ կենտրոնական դրույթներից է հակամարդկայնությունը։


== Քննադատություն ==
Էքզիստենցիալ ֆենոմենոլոգիան ևս մեծ ազդեցություն է գործել պոստստրուկտուրալիզմի վրա, այդ պատճառով էլ Քոլին Դեվիսը առաջարկում էր պոստստրուկուրալիստներին պարզապես կոչել պոստֆենոմենոլոգիստներ։ Որոշ մեկնաբաններ քննադատել են պոստստրուկտուրալիզմը ծայրահեղ հարաբերապաշտության և նիհիլիզմի համար։
Արանիկ

Արանիկ, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Արճակ լճից արևելք, Մահմեդիկ գետի ձախ կողմում, սարահարթի վրա։


== Բնակչություն ==
1930-ական թվականներին ուներ 30 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էդուարդ Ղարիբյան

Էդուարդ Սարգսի Ղարիբյան (նոյեմբերի 4, 1938(1938-11-04), Բաքու, Ադրբեջանական ԽՍՀ, ԽՍՀՄ - սեպտեմբերի 27, 2012(2012-09-27)), հայ բժիշկ, վնասվածքաբան-օրթոպեդ։ Բժշկական գիտությունների դոկտոր (1994), պրոֆեսոր (1995): Երևանի գլխավոր վնասվածքաբան-օրթոպեդ (1996 թվականից)։


== Կենսագրություն ==
Էդուարդ Ղարիբյանը ծնվել է 1938 թվականիի նոյեմբերի 4-ին, Բաքվում, ծառայողի ընտանիքում։ 1962 թվականին  Երևանի բժշկական ինստիտուտն ավարտելուց հետո  աշխատել է Կիրովականի 2-րդ բուժմիավորումում՝ որպես վնասվածքաբան։ 1965 թվականին տեղափոխվել է Երևանի վնասվածքաբանության և օրթոպեդիայի ինստիտուտ և աշխատել որպես կրտսեր գիտաշխատող, այնուհետև՝ հետվնասվածքային բարդությունների բաժանմունքի վարիչ։ 1971 թվականից աշխատել է Երևանի պետական բժշկական համալսարանում, վնասվածքաբանության և օրթոպեդիայի ամբիոնում նախ որպես ասիստենտ, այնուհետև՝ դոցենտ, պրոֆեսոր։ Միաժամանակ, 1986 թվականից ղեկավարել է «Էրեբունի» բժշկական կենտրոնի 4-րդ կլինիկական հիվանդանոցի հետվնասվածքային ինֆեկցիոն բարդությունների բաժանմունքները, 1996 թվականից եղել է «Երևան» բժշկական կենտրոնի նույն բաժանմունքի ղեկավարը։ 1974 թվականին պաշտպանել է թեկնածուական ատենախոսությունը, այնուհետև զբաղվել օստեոգենեզի խթանման հարցերի ուսումնասիրությամբ։ 1994 թվականին պաշտպանել է դոկտորական ատենախոսություն։ Ղարիբյանը մեծ ուշադրություն է դարձրել վերջույթների դիաբետիկ անգիոպաթիայի հարցերին։
Աշխատանքները վերաբերում են մաթրիքսի օգնությամբ կեղծ հոդերի և չսերտաճած կոտրվածքների, ոսկրածուծաբորբի (օսթեոմիելիտ), շաքարախտից առաջացած բարդությունների բուժման, օզոնաբուժության հարցերին։ Ղարիբյանը բազմաթիվ գիտական աշխատությունների, ինչպես նաև, մի շարք գյուտերի, ռացիոնալիզատորական առաջարկությունների և մեթոդական ձեռնարկների հեղինակ է։ Բացի գիտամանկավարժական և պրակտիկ գործունեությունից, Ղարիբյանը զբաղվել է հասարակական գործունեությամբ, եղել է ՀՀ վնասվածքաբանների և օրթոպեդների ասոցիացիայի անդամ, 1996 թվականից՝ Երևանի գլխավոր վնասվածքաբան։


== Անդամակցություն ==
ՌԴ բնական ԳԱ թղթակից անդամ (2001)։
Փարիզի «Արարատ» միջազգային ակադեմիայի անդամ (2001)։
Եվրոպայի  բնական գիտությունների ակադեմիայի (ԵԲԳԱ, Գերմանիա) իսկական անդամ (2002)։


== Պարգևներ ==
ՀԽՍՀ ԺՏՆՑ-ի ոսկե մեդալ։
Մ. Հերացու անվան ԵՊԲՀ-ի անվանական ոսկե մեդալ։
ԵԲԳԱ-ի Էռլիխի մեդալ (2002)։


== Գրականություն ==
Эдуард Саркисович Гарибян, Вопросы теории и клинической медицины, т. 1, № 6, 1998.


== Ծանոթագրություններ ==
Լարան

Լարան՝ մարմնի դիրք, որի ընթացքում ոտքերը հակադիր ուղղություններով են միավորվում, իսկ ազդրերի ներքին գծերը 180 աստիճանի անկյուն են կազմում։ Լարանը կատարվում է տարբեր մարզաձևերում `պարի, գեղասահքի, մարմնամարզության,  սպորտային աերոբիկայում, մարտարվեստում, գեղալողում, յոգայում։ Լարանը հանդիսանում է ձգման վարժություն։


== Լարանի տեսակներ ==

Գոյություն ունեն երկու տեսակի լարան՝ «լայնակի» (ոտքերը բացված են կողմերի վրա) և «երկայնական» (ոտքերը բացված են առաջ ու ետ)։ Երկայնական լարանը բաժանվում է ըստ «աջ» և «ձախ», կախված ոտքերի դեպի առաջ ձգվածությունից։ Լավ ճկունության դեպքում լարանը կարող է իրականացվել ոչ միայն հատակին նստած, այլև կախված, երբ մեկ կամ երկու ոտքերը, որոնք տեղադրված են  ցանկացած բարձրության վրա, ոտքերի բացվածության անկյունը գերազանցում է 180 °-ը։ Լայնակի լարանը, որը կատարվում է երկու բավականին բարձր հենարանների վրա կոչվում է «արքայական»։ Լարանը կարող է իրականացվել շարժման, կանգնած  մի ոտքով («ուղղահայաց») ցատկով, կանգնած ձեռքերի վրա և այլն :


== Լարանի հետ կապված դժվարություններ ==

Լարան կատարելու հնարավորությունը կախված է բնական տվյալներից. մարմնի կառուցվածքից և  մկանային մանրաթելի ներքին կառուցվածքից։ Բացի այդ տարիքի հետ, այն ավելի ու ավելի դժվար է տրվում։ Նախքան լարան նստելը, պետք է պարտադիր  տաքացնել մկանները։ Դուք չեք կարող ստիպել շարժումը հակառակ դեպքում ցավը կարող է առաջանալ ոչ միայն մկանները ձգելու ժամանակ։


== Ծանոթագրություններ ==


== Գրականություն ==

Կրկես Փոքր հանրագիտարան. / Ավտ. կարգավիճակ. Ա. Յա. Շնեեր, Ռ. Ե. Սլավսկի։ - Սովետական հանրագիտարան, 1973
Ռիթմիկ մարմնամարզություն։ Դասագիրք ինստիտուտների ֆիզիկական կուլտուրայի համար։ /  Տ. Ս. Լիսիցկոի։ - Մ., Ֆիզիկական կուլտուրայի և սպորտի 1982


== Արտաքին հղումներ ==
Продольный шпагат: упражнения, которые помогут освоить шпагат.
Ինտիմ թատրոն

Ինտիմ թատրոն (ֆր.՝ Théâtre intime, շվեդերեն՝ Intima teatern), շվեդական թատրոն, որը գոյություն է ունեցել Ստոկհոլմում, 1907-1910 թվականներին։ Ստեղծվել է դերասան Ավգուստ Ֆալկի (1882-1938) և դրամատուրգ Յուհան Ավգուստ Ստրինդբերգի (1849-1912) կողմից։ Այս թատրոնի համար Ստրինդբերգն ստեղծել է «կամերային» պիեսներ, ինչպես օրինակ, «Դժբախտություն», «Հավալուսն» գործերը։
«Ինտիմ թատրոն» է հիմնվել նաև 1910 թվականին, Վսևոլոդ Մեյերխոլդի և Նիկոլայ Կուլբինի կողմից։
Այս թատրոնում Կասյան Գոլեյզովսկին 1916 թվականին բեմադրել է «Հարսնացուի ընտրությունը» և «Այծի ոտք» ներկայացումները։
Լիտեյնու պետական դրամատիկական թատրոնը կոչվել է «Լիտեյնի ինտիմ» (1913)։
«Արևի երեխաները» պիեսը բեմադրվել է Վիեննայի «Ինտիմ թատրոնում», 1907 թվականին։


== Տես նաև ==
Կամերային թատրոն
1959 թվականին էկրան է բարձրացվել «Ինտիմ զրույց» ֆիլմը, որն առաջադրվել է Օսկար մրցանակի և որտեղ խաղում էին Դորիս Դեյը և Ռոք Հադսոնը։


== Ծանոթագրություններ ==
Տրետենսկի (Վերխնեդոնսկի շրջան)

Տրետենսկի (ռուս.՝ Третенский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Շումիլինսկի գյուղական համայնքի կազմի մեջ։
Արվեստի գործը (ֆիլմ)

«Արվեստի գործը» (ռուս.՝ «Произведение искусства»), խորհրդային կարճամետրաժ ֆիլմ, որը նկարահանել է ռեժիսոր Մարկ Կովալյովն Անտոն Չեխովի համանուն պատմվածքի հիման վրա։


== Սյուժե ==
Բրոնզե իրերի խանութի տիրուհու որդին իրեն բուժած և իր կյանքը փրկած բժիշկին նվիրում է մերկ կնոջ տեսքով բրոնզե ճյուղավոր մոմակալ։ Այդ կնոջ մերկությունից շփոթված բժիշկը մոմակալը տալիս է իր փաստաբանին, ոին պարտք է խորհրդատվության համար։ Շոկի մեջ գտնվող փաստաբանը որոշում է մոմակալը նվիրել հայտնի դերասանին նրա բենեֆիսի ժամանակ։ Տարակուսած դերասանը չգիտի, թե ինչ անել այդ նվերը, և վարսավիրը նրան խորհուրդ է տալի այն հանձնել հին բրոնզե իրերի խանութ։
Խանութի տիրուհու որդին, կարծելով, որ դա իր նվիրած մոմակալի զույգն է, ուրախությամբ այն կրկին նվիրում է բժշկին։


== Դերերում ==
Ֆաինա Շևչենկո – Սմիռնովա, խանութի տիրուհին
Եվգենի Լեոնով – Սաշա Սմիռնով, խանութի տիրուհու որդին
Սերգեյ Մարտինսոն – Իվան Նիկոլաևիչ, բժիշկ 
Բորիս Պետկեր – Ուխով, փաստաբան
Ալեքսեյ Գրիբով – Շաշկին, դերասան
Էմմանուիլ Գելլեր – վարսահարդար
Իրինա Մուրզաևա – փաստաբանի մայրը (լուսագրերում նշված չէ)
Զոյա Իսաևա – դերասանուհի (լուսագրերում նշված չէ)
Վլադիմիր Բորիսկին – ռեժիսորի օգնական (լուսագրերում նշված չէ)
Վերա Ալթայսկայա- բժիշկին այցելած հիվանդ (լուսագրերում նշված չէ)


== Նկարահանող խումբ ==
Սցենարը և բեմադրությունը՝ Մարկ Կովալյովի
Օպերատոր՝ Վիկտոր Մասլեննիկով
Նկարիչ՝ Լ. Շենգելիա
Խմբագիր՝ Է. Սմիրնով
Հնչյունային օպերատոր՝ Յուրի Ռաբինովիչ
Կոմպոզիտոր՝ Ալեքսանդր Չուգաև
Ֆիլմերի տնօրեն՝ Վ. Բիազին
Ֆիլմերի արտադրության վարչության նվագախումբ
Դիրիժոր՝ Վերոնիկա Դուդարովա


== Ծանոթագրություններ ==


== Արտաքին հղումներ ==
Ֆիլմի մասին Энциклопедия отечественного кино կայքում
Ուղիղ անկյուն

Ուղիղ անկյուն - 
  
    
      
         
        π
        
          /
        
        2
      
    
    {\displaystyle ~\pi /2}
   ռադիանի անկյուն կամ 90°-ի անկյուն։
Ուղիղ անկյան արժեքը տարբեր չափողականություններով.

90°

  
    
      
        π
        
          /
        
        2
      
    
    {\displaystyle \pi /2}
   ռադիան
1/4 լրիվ պտույտ
5400 անկյունային րոպե
324000 անկյունային վայրկյան
6 ժամ (աստղագիտություն)Երկրաչափական մարմիններ, որոնք ունեն մեկ կամ մի քանի ուղիղ անկյուններ.

Ուղղանկյուն եռանկյուն
Ուղղանկյուն
Քառակուսի
Խորանարդ
Ուղղանկյուն սեղան


== Տես նաև ==
Դեկարտյան կոորդինատների համակարգ
Ուղղանկյուն
Սուր անկյուն
Բութ անկյուն
Քառակուսի
Խորանարդ


== Գրականություն ==
Wentworth G.A. (1895)։ A Text-Book of Geometry։ Ginn & Co. 
Euclid, commentary and trans. by T. L. Heath Elements Vol. 1 (1908 Cambridge) Google Books
Ռոբերտ Թորբերն Էյթոն Ինես

Ռոբերտ Թորբերն Էյթոն Ինես (անգլ.՝ Robert Thorburn Ayton Innes; նոյեմբերի 10, 1861(1861-11-10), Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն - մարտի 13, 1933(1933-03-13), Լոնդոն, Միացյալ Թագավորություն), անգլիացի աստղագետ։
Ծնվել է Էդինբուրգում, ինքնուրույն է կրթվել։ Երիտասարդ տարիքում ուղևորվել է Ավստրալիա, Սիդնեյում աշխատել է որպես գինու վաճառող և միաժամանակ որպես սիրողական աստղագետ 12 դյույմանոց տնական Ռեֆլեկտորով կատարել է դիտարկումներ։
Հայտնաբերել է մի քանի նոր աստղեր, նաև հրապարակել է նյութեր  Մարսի և Վեներայի ուղեծրերի վերաբերյալ։ 1894 թվականին Բրիտանական թագավորական ընկերության աստղագետ սըր Դեյվիդ Գիլլի կողմից հրավիրվել է Բարեհուսո հրվանդանում գտնվող աստղադիտարան՝ աշխատանքի։ 1903 թվականին զբաղեցրել է Յոհաննեսբուրգի նոր մետեորոլոգիական աստղադիտարանի տնօրենի պաշտոնը, որը հետագայում վերակազմավորվել է Յոհանեսբուրգի աստղադիտարանի, իսկ Իննեսը մնացել է այդ պաշտոնում մինչև 1927 թվականը։
1915 թվականին հայտնաբերել է Կենտավրոսի ալֆա C-ն, որի համար առաջարկել է «Proxima Centaurus», լատիներեն՝ «Կենտավրոսին ամենամոտ աստղ» անունը։ Կենտավրոսի Պրոքսիման հետագայում ավելի լայն կիրառություն է ձեռք բերել և այժմ Միջազգային աստղագիտական միության կողմից համարվում է ընդունելի հատուկ անունՀիմնական աշխատությունները վերաբերվում են դիտարկման աստղագիտությանը, մասնավորապես հայտնի է կրկնակի աստղերի բազմաթիվ դիտարկումներով, մշտադիտարկումներ է իրականացրել նաև փոփոխական աստղերին, հայտնագործել է ավելի քան հարյուր փոփոխական աստղեր։ Առաջիններից մեկն է հայտնաբերել մեծ հունվարյան գիսավորը՝ 1910 թվականին։ Եղել է Էդինբուրգի թագավորական ընկերության անդամ (1904), ունեցել է Լեյդենի համալսարանի պատվավոր դոկտորի կոչում (1923)։
Նրա պատվին է անվանվել լուսնի խառնարաններից մեկը և № 1658 աստերոիդը։


== Գրականություն ==
Колчинский И.Г.,Корсунь А.А.,Родригес М.Г. Астрономы.Биографический справочник. — Киев: Наукова думка, 1986.


== Արտաքին հղումներ ==
Biography of Robert T. A. Innes at the S2A3 Biographical Database of Southern African Science


== Ծանոթագրություններ ==
Կիզիլյարովո (գյուղ, Զիանչուրինսկի շրջան)

Անվան այլ կիրառումների համար տե՛ս՝ ԿիզիլյարովոԿիզիլյարովո (ռուս.՝ Кызылярово, բաշկիրերեն՝ Ҡыҙылъяр), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մավրիտանիա

Մավրիտանիան (الجمهورية الإسلامية الموريتانية) ամբողջական անվանումը՝ Մավրիտանիայի Իսլամական Հանրապետություն (արաբերեն՝ الجمهورية الإسلامية الموريتانية‎‎), պետություն է Աֆրիկայի հյուսիս-արևմուտքում։ Արևմտյան ափերը ողողվում են Ատլանտյան օվկիանոսի ջրերով։ Ռելիեֆում տիրապետում են ընդարձակ հարթավայրերն ու սարավանդները։ Երկրի տարածքի 2/3-ն զբաղեցնում է Սահարա անապատը։ Երկրի Տարածքը՝ 1.030.700 կմ² է։ Բնակչությունը 2012 թվականին կազմել է 3.359.185 մարդ։


== Ընդհանուր տվյալներ ==
Մշտական հոսք ունեցող գետեր չկան։ Բացառություն է միայն սահմանամերձ Սենեգալ գետը։ Բուսածածկույթը նոսր է, գերակշռում են չորասեր թփուտները, ատլանտյան ափամերձ գոտում՝ սավաննաները։ Ընդերքում կան երկաթի, պղնձի, վոլֆրամի պաշարներ։


== Պատմություն ==
XI դարի կեսերին Մավրիտանիայի տարածքում ստեղծվել է Ալմորավյանների հզոր պետությունը, որն ընդգրկել է նաև Մարոկկոյի և Արևմտյան Ալժիրի տարածքները։ XV դարում մուտք են գործել եվրոպացիները՝ պարտուգալացիներ, իսպանացիներ, այնուհետև՝ հոլանդացիներ, անգլիացիներ, ֆրանսիացիներ։ 1920 թվականին երկիրը պաշտոնապես հայտարարվել է ֆրանսիական գաղութ՝ Ֆրանսիական Արևմտյան Աֆրիկայի կազմում։ Անկախություն է ձեռք բերել 1960 թ-ին։


== Տնտեսություն ==
Բնակչությունը հիմնականում արաբներ ու բերբերներ են։ Խոշոր քաղաքներ են Նուակշոտը, Նուադիբուն, Կաեդին։
Բնակչության մեծ մասն զբաղվում է քոչվոր անասնապահությամբ։ Բուծում են խոշոր եղջերավոր կենդանիներ, ուղտ, ոչխար, այծ։ Ափամերձ գոտում զբաղվում են ձկնորսությամբ։ Գյուղատնտեսական գլխավոր մշակաբույսերն են կորեկը, սորգոն, եգիպտացորենը, բատատը, գետնանուշը, օազիսներում՝ փյունիկյան արմավենին։ 
Կան ձկան վերամշակման, շաքարի, ցեմենտի արտադրության, ալրաղաց ձեռնարկություններ։


== Վարչական բաժանում ==
Մավրիտանիան բաժանված է 12 մարզերի և Նուակշոտ մայրաքաղաքային ինքնավար շրջանի։ Շրջաններն էլ իրենց հերթին բաժանվում են 44 մարզերի.


== Աղբյուրներ ==
Հայաստանի հանրագիտարան


== Ծանոթագրություններ ==
Վիռակսաառե

Վիռակսաառե (էստ․՝ Viraksaare), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 91 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(6880) Հայամիրու

(6880) Հայամիրու (անգլ.՝ Hayamiyu), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 13-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,801325 ա. մ., առավելագույնը մոտենում է 2,6074 ա. մ. հեռավորության վրա և հեռանում 2,9953 ա. մ.։ Արեգակի շուրջ մեկ ամբողջական պտույտ է կատարում 1712,55 երկրային օրվա ընթացքում, իր ուղեծրով շարժվելով միջինում 0,210213 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6880) Հայամիրու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քեմփթեն

Քեմփթեն (գերմ.՝  և բավ․՝ Kempten или Kempten (Allgäu), լատ.՝ Cambodunum), քաղաք Գերմանիայում՝ Բավարիա դաշնային երկրամասի հարավարևմտյան շրջանում՝ Շվաբիայում։ Զբաղեցնում է 63,29 կմ² տարածք։ Շվաբիայի Ալգոյ շրջանի խոշորագույն բնակավայրն է։ Բնակչության թվաքանակը 2010 թվականի դեկտեմբերի 31-ի տվյալներով եղել է շուրջ 62.060, 2022 թվականի օգոստոսի տվյալներով՝ շուրջ 70 հազար։ Բնակավայրի պաշտոնական կոդը՝ 09 7 63 000:
Քեմփթենը համարվում է Գերմանիայի տարածքում հին հռոմեացիների հիմնադրած ամենահին բնակավայրը և այդ երկրի հնագույն քաղաքային բնակավայրերից մեկը։ Ենթադրվում է, որ տարածքն սկզբնապես բնակեցրած են եղել կելտերը։ 
Քեմփթենը Ալգոյի  շրջանի տնտեսական ու մշակութային կենտրոնն է։ Այստեղ թողարկվող արտադրատեսակներից են մեքենաները, դեղամիջոցները, մի շարք սննդատեսակներ։


== Բնակչություն ==
* Summe aus 3.192 (Reichs- bzw. Altstadt) und rund 3.000 (Stifts- bzw. Neustadt) Einwohnern


== Ուշագրավ փաստ ==
Երկար ժամանակ սխալմամբ համարվում էր, որ Գերմանիայում այսպես կոչված՝ «կախարդների որսի» վերջին զոհը մահապատժի է ենթարկվել (գլխատվել) Քեմփթենում 1775 թվականին, և դա եղել է կախարդուհու համբավ ունեցող սպասուհի Աննա Մարիա Շվեգելինը։ Սակայն վերջերս փաստերով ապացուցվել է, որ վերջինս, թեև իսկապես կալանված է եղել Քեմփթենի բանտում, բայց վախճանվել է այնտեղ իր բնական մահով, 1781 թվականի փետրվարի 7-ին։


== Քույր քաղաքներ ==
Քեմփթենը բարեկամական սերտ կապեր է հաստատել հետևյալ քաղաքների հետ.

 Գերմանիա, Բադ Դյուրքհայմ (2001)
 Ֆրանսիա, Քիբրոն (1971)
 Իռլանդիա, Սլայգո (1990)
 Հունգարիա, Շոպրոն (1987)
 Իտալիա, Տրենտո (1987)


== Կլիմա ==


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքէջը
Տեղեկատվություն զբոսաշրջիկների համար
Գեթին Էնթոնի

Գեթին Էնթոնի (անգլ.՝ Gethin Anthony, հոկտեմբերի 9, 1983(1983-10-09), Միացյալ Թագավորություն), թատրոնի, կինոյի և հեռուստատեսության անգլիացի դերասան։ Առավել հայտնի է դարձել՝ մարմնավորելով Ռենլի Բարատեոնի դերը Գահերի խաղը հեռուստասերիալում, որը նկարահանվել է Ջորջ Մարտինի «Սառույցի և կրակի երգ» գրքի հիման վրա։


== Կրթություն ==
Գեթինը սովորել է Թիֆֆոնի դպրոցում։ Ավարտել է Օքսֆորդի համալսարանի անգլիական գրականության բաժինը։ Եղել է Օքսֆորդի համալսարան դրամատիկական միության նախագահ։ Ավարտելով կրթությունը՝ դերասանը շարունակել է ուսումը Լոնդոնի երաժշտության և դրամատիկական արվեստների ակադեմիայում։


== Հեռուստատեսություն ==
2006 Հոլբի Սիթի — Դրյու Քրամեր (1 սերիա)
2007 Բժիշկները — Դեյվ Ջոնս (1 սերիա)
2008 10 օր, մինչ պատերազմը — նախարարի փրկիչ (1 սերիա)
2011—2012 Գահերի խաղը — Ռենլի Բարատեոն (8 սերիա)
2014 Ջրհոս - Չարլզ Մենսոն


== Թատրոն ==
Theatre 503/Latitude’s Carrot — Ալեքս
Theatre Royal Northampton’s In Praise of Love — Ջոուի
High Tide/Old Vic Tunnels Ditch — Ջեյմս
Birmingham Rep Theatre’s Cling To Me Like Ivy — Պատրիկ
Hampstead Theatre’s What Fatima Did — Ջորջ
The Old Red Lion’s Fairytale
Tristan Bates Theatre’s Death of Cool — Ռիչի
Old Vic’s 24 Hour Plays
Old Fire Station’s Some Voices — Ռեյ
Oxford Playhouse’s Cyrano de Bergerac — Սիրանո


== Ֆիլմեր ==
2006 Պինոչետը անապատում — Ուիլյամ Սթրոու
2008 Հավաքույթի մյուս կողմը — Նոդդի
2009 Փոթորկին ընդառաջ — Առաջին օդաչու
2013 Նարկոպոլիս — Հյորբ
2014 Կոպենհագեն — Ուիլյամ


== Տեսաաղեր ==
2017 Mass Effect: Andromeda — Գիլ Բրոդի


== Ծանոթագրություններ ==


== Արտաքին հղումներ ==
Գեթին Էնթոնի Թվիթթերում
Դավանյա

Դավանյա (իտալերեն՝ Davagna), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 1893 մարդ (2008 թվականի տվյալներով)։ Բնակչության խտությունը՝ 86 մարդ/կմ²։ Տարածքը՝ 22 կմ²։ Փոստային ինդեքս՝ 16022։ Հեռախոսային կոդ՝ 010։
Դավանյան սահմանակից է Բարգալի, Ջենովա, Լումարցո, Մոնտոջիո և Տորիլիա համայնքներին։
Սուրբ Պետրոս առաքյալը, տոնը նշվում է հունիսի 29-ին, և սուրբ Բարդուղիմեոս Առաքյալը հարգվում են որպես համայնքի հովանավորներ։


== Ժողովրդագրություն ==
Բնակչության շարժ.


== Կոմունայի վարչակազմ ==
Հեռախոսահամար՝ 010 907107
Էլեկտրոնային փոստ՝ info.davagna@comunedavagna.it
Պաշտոնական կայք՝ http://www.comune.davagna.ge.it/


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իոն Չոբանու

Իոն Կոնստանտինովիչ Չոբանու (մոլդ.՝ Ion Constantin Ciobanu, նոյեմբերի 6, 1927(1927-11-06), Բուդեյ, Telenești District, Օրգեևի գավառ, Ռումինիայի թագավորություն - հունվարի 19, 2001(2001-01-19), Գեռլա, Կլուժ, Ռումինիա), մոլդովացի խորհրդային գրող։
Իոն Չոբանուն ծնվել է Բեսարաբիայի Բուդեյ գյուղում (այժմ՝ Մոլդավիայի Տելենեշտի մարզ)։ Աշխատել է դպրոցում, հրատարակչությունում, 1961 - 1965 թթ. Մոլդավիայի գրողների միության նախագահ էր։ Ստացել է Մոլդավիայի ժողովրդական գրող կոչումը։
Ի. Չոբանուն «Кодры», «Мосты» և «Кукоара» վեպերի հեղինակն է։


== Ծանոթագրություններ ==


== Արտաքին հղումներ ==
Իոն Չոբանուն «Բիբլուս» տեղեկատուում
Սլաքավարը

«Սլաքավարը» (հոլ.՝ De wisselwachter), 1986 թվականին Ժան-Պոլ Ֆրանսսենսի համանուն գրվածքի հիման վրա հոլանդացի ռեժիսոր Յոս Ստելինգի նկարահանած ֆիլմ։
Ֆիլմը շատ քիչ խոսքեր է պարունակում, իսկ հնչող բառերն էլ պարզապես չեն թարգմանվում, աչքի է ընկնում նաև օպերատորական և ձայնային յուրահատուկ աշխատանքներով։


== Սյուժե ==
Ֆիլմը պատմում է երկաթուղային սլաքավարի և մի կնոջ մասին։ Սլաքավարն ապրում է երկաթուղու բաժանման սահմանի վրայի կայարանում՝ մարդկանցից լքված մի վայրում։ Նա գրեթե ոչ ոքի չի տեսնում այնտեղ, բացի փոստատարից, մեքենավարից և մեքենավարի օգնականից։
Մի ձմեռ պատահաբար իր կայարանում իջնում է մի կին, և նրանք մոտ մեկ տարի միասին ապրում են սլաքավարի փոքրիկ տնակում։ Նրանց միջև ոչ սովորական հարաբերություններ են ծագում։


== Դերերում ==


== Արտաքին հղումներ ==
Սլաքավարը(անգլ.) ֆիլմը Internet Movie Database կայքում
«Սլաքավարը»(ռուս.) ֆիլմը ԿինոՊոիսկ կայքում։


== Ծանոթագրություններ ==
Նարցոլե

Նարցոլե (իտալ․՝ Narzole), կոմունա Իտալիայում՝ Պիեմոնտ մարզի Կունեո գավառում։
Բնակչությունը կազմում է 3438 մարդ (2008 թվականի տվյալներով)։ Բնակչության խտությունը 132 մարդ/կմ²։ Տարածքը՝ 26կմ²։ Փոստային ինդեքս՝ 12068։ Հեռախոսային կոդ՝ 0173։
Բնակավայրի հովանավորն է համարվում սուրբ Սան Բերնարդոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0173 77003
Էլեկտրոնային հասցե՝ info@narzole.net
Գլխավոր կայք՝ http://www.narzole.net/


== Արտաքին հղումներ ==
Պաշտոնական կայք (իտալ.)
Տեղեկություններ քաղաքի մասին (ռուս.)
Ռամոնի

Ռամոնի (ռուս.՝ Рамоны), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտին շրջան (Մինեսոտա)

Անվան այլ կիրառումների համար տե՛ս՝ Մարտին շրջան (այլ կիրառումներ)Մարտին շրջան (անգլ.՝ Martin County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,837 կմ² է, բնակչությունը՝ 21,802 մարդ (2000 թ. տվյալներով)։ Շրջկենտրոնն է Ֆեյրմոնտ բնակավայրը։ Կազմավորվել է 1857 թ.։
Տետեն

Տետեն (ֆր.՝ Tétaigne), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 82 մարդ, բնակչության խտությունը` 14.16 մարդ/կմ²։ Բնակավայրը զբաղեցնում է 5.79 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 33 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 52 աշխատունակ (15-64 տարեկան) բնակիչ, որոնցից ակտիվ էին 44-ը, իսկ ոչ ակտիվները` 8։ Ակտիվության ցուցանիշը կազմում է 84,6 %։ 44 աշխատունակ մարդկանցից աշխատել է 37 անձ (23 տղամարդ և 14 կին)։ Գործազուրկ են եղել 7 անձ (1 տղամարդ և 6 կին)։ 8 անաշխատունակներից 3-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
(5373) 1988 VV3

(5373) 1988 VV3, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 14-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,646588 ա. մ., առավելագույնը մոտենում է 2,3922 ա. մ. հեռավորության վրա և հեռանում 2,9009 ա. մ.։ Արեգակի շուրջ մեկ ամբողջական պտույտ է կատարում 1572,63 երկրային օրվա ընթացքում, իր ուղեծրով շարժվելով միջինում 0,228915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5373) 1988 VV3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեն Բարնս

Բենջամին Թոմաս «Բեն» Բարնս (անգլ.՝ Benjamin «Ben» Thomas Barnes, օգոստոսի 20, 1981(1981-08-20), Քեմբրիջ, Անգլիա, Միացյալ Թագավորություն), անգլիացի դերասան, որ հայտնի է «Նարնիայի ժամանակագրություններ. Արքայազն Կասպիանը», «Նարնիայի ժամանակագրություններ. Լուսաբացի նվաճողը», «Դորիան Գրեյ», «Յոթերորդ որդին» ֆիլմերից։


== Կենսագրություն ==


=== Վաղ տարիներ ===
Բենը ծնվել է 1981 թվականի օգոստոսի 20-ին Լոնդոնում։ Հայրը՝ Թոմաս Ռ. Բարնսը, Լոնդոնի Իմպերիական քոլեջի պրոֆեսոր է, որ մասնագիտացված է շիզոֆրենիայում, մայրը՝ Թրիշ Բարնսն է՝ ամուսնական թերապևտ և հանրահայտ բժշկուհի, Բրիտանիայի՝ ամուսնական խնդիրներով զբաղվող թերապևտների ասոցիացիայի անդամ (British Association of Marital and Sexual Therapists), եղբայրը՝ Ջեք Բարնսն է (փոքր երեք տարի)։
Բենը սովորել է Քինգսթոնի համալսարանում (Kingston University)՝ ավարտելով այն 2004 թվականին և ձեռք բերելով անգլերենի և դրամայի բակալավրի աստիճան, ինչպես նաև 1997 թվականից մինչև 2003 թվականը եղել է Ազգային երաժշտական երիտասարդական թատրոնի անդամ (National Youth Music Theatre)։ Երգում է, տիրապետում է հարվածային գործիքների և դաշնամուրի։


=== Դերասանական կարիերա ===
Բարնսի մասնագիտական դեբյուտը կայացել է 2004 թվականին. նա կատարեց Դանթե Գաբրիել Ռոսետիի դերը «Loving Ophelia» ներկայացման մեջ։ Իսկ էկրանային կարիերան սկսել է անգլիական հեռուստատեսային շոուների փոքր դերերից, ինչպիսիք են. «Liquid News», «Making Up Your Mind», «Doctors» և «Split Decision»: 2006 թվականին նա ստացավ Դեյքինի դերը «Պատմության սիրահարները» («The History Boys») ներակայացման մեջ։ Բարնսը երգել է «Hyrise» խմբում և 2004 թվականին խմբի կազմում մասնակցել է Բրիտանիայում անցկացվող Եվրատեսիլի նախընտրական փուլին։
Ավելի ուշ Բենը նկարահանվել է երկու ֆիլմերում. «Աստղափոշի» (2007), որտեղ երիտասարդ հոր՝ Տրիստան Թորնի դերն է կատարել, և «Բենից ավել» (2008), որտեղ խաղացել է Պավել Տետերսկու (Սոբակկա) դերը։
Այն բանից հետո, երբ նրան առաջարկեցին Կասպիան արքայազնի դերը «Նարնիայի ժամանակագրություններ. Արքայազն Կասպիանը»ֆիլմում, Բարնսը չեղյալ հայտարարեց պայմանագիրը «The History Boys»-ի հետ։ Ուեսթ-Էնդրում Բեն Բարնսը փոխարինեց Ջեյմի Քինգին։ Բենը պայմանագիր կնքեց Walt Disney Pictures-ի և Walden Media-ի հետ երեք ֆիլմի համար։ 2010 թվականին մեծ էկրաններ բարձրացավ «Նարնիայի ժամանակագրություններ. Լուսաբացի նվաճողը» ֆիլմը։
2009 թվականի մայիսին ներկայացվեց Բնեի մասնակցությամբ «Թեթև պահվածք» ֆիլմը, որտեղ նա խաղում է Ջոն Ուիթաքերի դերը։ Նույն թվականի սեպտեմբերին կայացավ «Դորիան Գրեյ» ֆիլմի պրեմիերան, որտեղ Բարնսը խաղում էր գլխավոր դերը։


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Բեն Բարնսը Internet Movie Database կայքում
Դասակ

Դասակ, ջոկերից, հաշվարկներից կամ անձնակազմերից բաղկացած զինվորական ստորաբաժանում։ Դասակները լինում են հրաձգային, մոտոհրաձգային, հրետանային, կապի, տանկային և այլն։ Սովորաբար մտնում են ավելի խոշոր ստորաբաժանումների՝ հիմնականում վաշտերի մեջ։ Դասակները կարող են անմիջականորեն լինել գումարտակի (դիվիզիոնի) և զորամասերի կազմում։
Օրկդալ

Օրկդալ (նորվ.՝ Agdenes), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Օրկանգեր քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 594.22 կմ² տարածք։
Համայնքը ստեղծվել է 1838 թվականի հունվարի 1-ին։ Տարածքում ակտիվ գործունեություն է իրականացնում Նորվեգական եկեղեցին։ Գործում են 1859, 1892, 1893, 1981, 1867 թվականների հինգ եկեղեցի։


== Զինանշան ==
Օրկդալ համայնքի զինանշանը հաստատվել է 1986 թվականի ապրիլի 25-ին և իրենից ներկայացնում է կանաչ գույնի վահան, ներքևի մասը սուր, որի վրա՝ ներքևից վերև պատկերված է ալիքաձև գիծ։ Այն խորհրդանշում է համայնքով անցնող Օրկդալեն գետը։


== Բնակչություն ==
Համաձայն 2016 թվականի մարդահամարի տվյալների՝ Օրկդալ համայնքում բնակվում է 11018 մարդ։ Վերջին 60 տարում բնակչության թվաքանակի աճ է գրանցվել։


== Տնտեսություն ==
Օրկդալ համայնքի տնտեսության ցուցանիշները երկրի միջին վիճակագրական ցուցանիշներից բարձր են։ Բնակչության մեծ մասը աշխատում է կաթնամթերքի կամ փայտավերամշակման արտադրությունում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Համայնքի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)
ՍԿԱ ՍԿՎՕ (մարզադաշտ)

ՍԿԱ ՍԿՎՕ (ռուս.՝ СКА СКВО, Спортивный клуб армии Северо-Кавказского военного округа, Հյուսիսկովկասյան ռազմական օկրուգի Բանակի մարզական ակումբ), մարզադաշտ Ռուսաստանի Դոնի Ռոստով քաղաքում։ Կառուցվել է 1971 թվականին, տեղավորում է 27300 հանդիսական։ Մարզադաշտում իր հանդիպումներն է անցկացնում ՍԿՎՕ ֆուտբոլային ակումբը։


== Պատմություն ==
Մարզական համալիրի շինարարությունը սկսվել է 1960-ական թվականների կեսերին` Հյուսիսկովկասյան ռազմական օկրուգի զորքերի հրամանատար գեներալ-գնդապետ Ալտունինի նախաձեռնությամբ։ Շրջանային մարզական համալիրի կազմում էին 33 000 նստատեղով, ֆուտբոլային դաշտով, թեթևատլետիկական համալիրով գլխավոր մարզական կառույցը, երեք լողավազաններով ջրային մարզաձևերի համալիրը, խաղահրապարակները։
Գլխավոր մարզական կառույցը և ողջ ՍԿԱ ՍԿՎՕ համալիրը շահագործման են հանձնվել 1971 թվականի ապրիլին։ ՍԿԱ ՍԿՎՕ-ի շենքերի և կառույցների նախագծողը եղել է «Վոյենպրոյեկտ» կազմակերպությունը։
2007 թվականի փետրվարից մարզադաշտը գտնվում է վերակառուցման փուլում։ Լիարժեք գործում են արևելյան և Արևմտյան տրիբունաները (ստորին յարուսը, VIP-օթյակը)։ Այսօր ՍԿԱ ՍԿՎՕ մարզադաշտը պատրաստ է ընդունելու 11000 հանդիսական։ Հարավային և հյուսիսային տրիբունաների վերակառուցումից հետո մարզադաշտը կտեղավորի 25000 մարդ։
2016 թվականի հունվարի 28-ին Ֆուտբոլային ասոցիացիաների միջազգային ֆեդերացիան (ՖԻՖԱ) հաստատել է ֆուտբոլի աշխարհի 2018 թվականի առաջնության 36 մարզումային հրապարակների ցանկը` դրանում ընդգրկելով նաև ՍԿԱ ՍԿՎՕ մարզադաշտը։ Այս կապակցությամբ անհրաժեշտ է մարզադաշտի վերակառուցումը` պահանջներին համապատասխանեցնելու համար։


== Բնութագրեր ==
Անվանում` ՍԿԱ ՍԿՎՕ
Հիմնադրման տարեթիվ` 1971
Մարզադաշտի ընդհանուր մակերեսը` 13,14 հա
Կենտրոնական խաղադաշտի չափսը` 104х69 մ
Ֆուտբոլային-մարզումային խաղադաշտի չափսը` 104х69 մ
Ֆուտբոլային այրուքացան խաղադաշտի չափսը` 104х69 մ
Խոտածածկը` բնական մարգագետին
Տարողությունը` 11000
Հյուրերի համար նախատեսված հատվածի տարողությունը` 822
Հեռուստադիրքերի քանակը` 3
Մեկնաբանական դիրքերի քանակը` 3
Լուսավորություն` 4 լուսավորման կայմ` 40 լուսարձակներով
Ցուցատախտակ` տեղեկության պատկերում շիկացման լամպերի օգնությամբ
Ձայնային սարքավորումներ` 26 բարձրախոս 40-ական Վտ հզորությամբ, որոնք դասավորված են խաղադաշտի երկայնքով
Տեսախցիկներ` ներքին վերահսկողության 6 տեսախցիկ
Դրամարկղեր` 6


== Ծանոթագրություններ ==
Էմիլ Օռլիկ

Էմիլ Օռլիկ (չեխ․՝ Emil Orlík, հուլիսի 21, 1870(1870-07-21)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - սեպտեմբերի 28, 1932(1932-09-28)[…], Բեռլին, Վայմարյան Հանրապետություն), չեխ նկարիչ, գրաֆիկ, լուսանկարիչ և կիրառական նկարիչ։


== Կենսագրություն ==
Էմիլ Օռլիկը ծնվել է Պրահայում 1870 թվականին։ Դերձակի որդի էր։ Սկզբում արվեստ է սովորել Հենրի Նիրի գեղարվեստի մասնավոր դպրոցում, որտեղ նրա դասընկերներից մեկը եղել է Պաուլ Կլեեն։ 1891 թվականից նա սովորել է Մյունխենի ակադեմիայում Վիլհելմ Լինդենշմիտի մոտ։ Հետագայում նա փորագրություն է ուսումնասիրել Յոհան Լեոնհարդ Ռաաբի մոտ։
Օրլիկը մտել է Վիեննական սեցեսսիոնիզմի մեջ և հայտնի էր առաջին հերթին որպես դիմանկարիչ։
1905 թվականից մինչև մահ Էմիլ Օռլիկը Բեռլինի Դեկորատիվ-կիրառական արվեստի թանգարանին կից ուսումնական հաստատությունում, իսկ 1924 թվականից՝ ազատ և կիրառական արվեստի միացյալ պետական դպրոցներում վարում էր գիրք ձևավորելու դասարան։ Այդ ժամանակահատվածում նրանք նկարել են Էռնստ Բառլախի, Լովիս Կորինտի, Օտտո Դիքսի, Կետե Կոլվիցի, Ֆրանց Վերֆելի, Ռուդոլֆ Շտայների, Թոմաս Մանի, Ալբերտ Այնշտայնի և Ալֆրեդ Դյոբլինի դիմանկարները։ Մաքս Ռայնհարդի հետ Էմիլ Օրլիկն աշխատել է նրա ներկայացումների համար նախատեսված բեմանկարների և զգեստների վրա։
Ճապոնիա կատարած այցից հետո Օռլիկը գունավոր փայտափորագրությամբ ոգեշնչված գործեր է ստեղծել, և դրա հետ կապված նրան դասում են Ճապոնիզմի նկարիչների շարքը։ Բացի Ճապոնիայից Օռլիկը եղել է Չինաստանում, Ռուսաստանում և Եգիպտոսում։
1917-1918 թվականների Օռլիկը` որպես պաշտոնական նկարիչ, մասնակցել է Բրեստ-Լիտովսկի պայմանագրի կնքման շուրջ բանակցություններին։
Օրլիկի ստեղծագործություններից մեկը աստիճանաբար նպաստել է Զիգմունդ Ֆրոյդի՝ 1902 թվականին Վիեննայի պրոֆեսորների շրջան ընդունվելուն։
Էմիլ Օռլիկը մահացել է 1932 թվականի սեպտեմբերի 28-ին Բեռլինում։


== Պատկերասրահ ==
Էմիլ Օրլիկի աշխատանքներից
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Uwe Carstens, Emil Orlik, in: Tönnies-Forum, 16. Jg., 2007, H. 2, ISSN 0942-0843
Scheffer, Heinrich, Die Exlibris des Emil Orlik, Wiesbaden: Verlag Claus Wittal 1992. ISBN 3-922835-23-6


== Արտաքին հղումներ ==
Ausführliche Biographie
Bilder, Fotografien und Grafiken Orliks
Gesichter und Geschichten. Vor 75 Jahren starb der Maler und Grafiker Emil Orlik, Kalenderblatt vom 28. September 2007 auf den Seiten des Deutschlandfunks (auch als mp3)
Biografie Orliks
Werkverzeichnis Orliks online
Literatur von und über Emil Orlik in der Bibliothek des Jüdischen Museums Berlin
Video Grafik "Flusslandschaft" von Emil Orlik der Sendung Lieb & Teuer vom 8. März 2020
Էնտրի Ռիուսի գավառ

Էնտրի Ռիուսի գավառ (պորտ.՝ Microrregião de Entre Rios) գավառ Բրազիլիայում, մտնում է Բաիա նահանգի մեջ։ Մտնում է Բաիա նահանգի հարավային մարզի մեջ։ Բնակչությունը կազմում է 116 722 մարդ 2005 թվականի տվյալով։ Զբաղեցված տարածքը 4384,645 կմ²։ Բնակչության խտությունը 26,6 մարդ/կմ²։


== Վիճակագրություն ==
Համախառն ներքին արտադրանքը կազմել է 513 765 400,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 588,85 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,609


== Գավառի կազմ ==
Գավառի կազմի մեջ են մտնում հետևյալ համայնքները.

Կարդեալ դա Սիլվա
Կոնդի
Էնտրի Ռիուս
Էսպլանադա
Ժանդաիրա
Գետա (Բոլնիսի շրջան)

Գետա (վրաց.՝ გეტა), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Դիրք ==
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Բոլնիսից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 531 մարդ։


== Ծանոթագրություններ ==
Արղության-Երկայնաբազուկներ

Արղության-Երկայնաբազուկներ, հայ իշխանական տոհմ։ Սերել են Զաքարյաններից։


== Պատմություն ==
Ամիրսպասալար Սարգիս Զաքարյան-Երկայնաբազուկը(մահացել է 1187 թվականին) վրաց Գեորգի III թագավորից ստացել է «Մխարգրձելի» (Երկայնաբազուկ) անունը։ Զաքարյանների ժառանգորդները 13-րդ դարի վերջում, որպես վասալ, մոնղոլների Արդունխանից (1284-1391 թվականին) ստացել են «Արղութ» կամ «Արդուն» անունը, որը չաղաթայերեն նշանակում է «թիկունք», «կռնակ» և համապատասխանում է վրաց․ «Մխարգրձելի» անվանը։ Այսպիսով Զաքարյանների ժառանգորդները կոչվել են Արղության-Երկայնաբազուկներ։
Վրաց Հերակլ 2-րդ թագավորի 1783 թվականի երկլեզվյան (հայերեն, վրացերեն) հրովարտակի մեջ Արղության-Երկայնաբազուկների մասին նշված է․ 

Արղության-Երկայնաբազուկների ժառանգական սեփականությունն է եղել Լոռիի նախկին թագավորության տարածքը, սակայն 18-րդ դարից նրանց մնացել էր միայն Սանահին գյուղը՝ շրջակայքով։ 1800 թվականին, Պավել I կայսեր հրամանով, Արղության-Երկայնաբազուկների տոհմը ընդունվել է ռուսական ազնվականության շարքը՝ ստանալով սրբազան իշխանական տիտղոս։ Հաստատվել է նրանց հին իշխանական զինանշանը, որը վահան է՝ վրան Արղության-Երկայնաբազուկների ժառանգական սպարապետությունը խորհրդանշող դրոշով և այլ նշաններով։
Արղության-Երկայնաբազուկների տոհմից են սերվել 18-րդ դարի վերջին քառորդի հայ-ռուսական հարաբերությունների և հայ ազատագրական շարժման նշանավոր գործիչ Հովսեփ կաթողիկոս Արղությանը, վերջինիս եղբոր թոռ, ռուսական գեներալ Մովսես Արղության-Երկայնաբազուկը և իշխան Հովսեփ Արղության-Երկայնաբազուկը, իշխան Աբգար Օրբելիի կին՝ իշխանուհի Վարվառա Արղության-Երկայնաբազուկը, Թիֆլիսի քաղաքագուխներ՝ իշխան Նիկողայոս Արղության-Երկայնաբազուկ և Ալեքսանդր Արղության-Երկայնաբազուկը, դիվանագետ՝ իշխան Վարդան Արղության-Երկայնաբազուկը։
Նախահեղափոխական շրջանում Արղության-Երկայնաբազուկները ապրել են Թիֆլիսում, Մոսկվայում, Սանահինում և այլուր։
Արղության-Երկայնաբազուկների տոհմական դամբարանը գտնվում է Սանահինի վանքում, Զաքարյան-Երկայնաբազուկների դամբարանների կողքին։


== Զինանշան ==

Ըստ Ռուսական կայսրության «Ընդհանուր զինանշանային համացուցակի», Արղության-Երկայնաբազուկների զինանշանի վահանն ուղղաձիգ է, բաժանված երկու մասի։ Ձախ մասում Արղության-Երկայնաբազուկների նախկին զինանշանն է։ Վերին կարմիր դաշտում պատկերված է ամպերից դուրս եկող սպառազեն ձեռք` թրով։ Ստորին մասում` երկնագույն ֆոնի վրա հետևի թաթերի վրա կանգնած առյուծն աջ թաթով բռնել է ոսկյա գավազան, իսկ ձախով` ոսկե վահան։ Մեծ վահանի ձախ հատվածի ոսկե դաշտում Ռուսական Կասրության երկգլխանի արծվի կեսն է, ի նշանավորումն ռուսական կայսր Պավել Առաջինի կողմից Արղության-Երկայնաբազուկներին տրված իշխանական տիտղոսի։ Արծվի կրծքին Հովհանես Երուսաղեմցու շքանշանն է, որի կենտրոնում կայսեր անվան սկզբնատառն է։ Վահանը ծածկված է մանթիայով և թագով, որը համապատասխանում է իշխանական արժանքներին։
Արղության-Երկայնաբազուկների զինանշանը պատկերված է Սանահինի վանքային համալիրի տարածքում գտնվող Արղության-Երկայնաբազուկների տոհմական դամբարանի մուտքին։


== Գրականություն ==
Աղանյանց Գ․, Դիվան հայոց պատմության, հ․ 9, Թ․, 1911
Լեո, Հովսեփ կաթողիկոս Արղության, Թ․, 1902
Меликсет-Беков Л․, Сигель грузинского царя Ираклия II о князьях Аргутинских, «Христианский Восток», 1922, т․ 6․


== Ծանոթագրություններ ==
Հյուսիսային Ուոլշեմ

Հյուսիսային Ուոլշեմ (անգլ.՝ North Walsham), շուկայական քաղաք է և քաղաքացիական ծխական համայնք Անգլիայի Նորֆոլք քաղաքում, Հյուսիսային Նորֆոլկ թաղամասում։ Վերաբերում է հյուսիսային Նորֆոլկի ոչ մետրոպոլիտենի շրջանին։ 2016 թվականին քաղաքում բնակվում էր 12457 մարդ։


== Աշխարհագրական դիրքը ==
Հյուսիսային Ուոլշեմը գտնվում է Կրոմերի և Շերինգհեմի միջև երկաթուղային գծի վրա։ Նրա միջով անցնում են B1150-ը Նորվիչից և A149-ը։ Քաղաքը գտնվում է Կրոմերից 12 կմ և Հյուսիսային ծովի ափից 8 կմ հեռավորության վրա։


== Պատմություն ==
Հյուսիսային Ուոլշեմը անգլո-սաքսոնական բնակավայր էր։ Դատաստանի օրվա գրքում Ուոլշը հիշատակվում է 1080 թվականին։  Բնակավայրը գրավվել է նորվեգացիների և դանիացիների արշավանքների ժամանակ, իսկ Կանուդ թագավորի օրոք Սկիոտր (Սկետ) անունով նորմանդը Վալշամ գյուղը եկեղեցու և կալվածքների հետ միասին տվել է Սուրբ Բենետի աբբայությունը Ս. Բլուր, Հորնինգի մոտ։  12-րդ և 14-րդ դարերում քաղաքը, մոտակա Վորսթեդ գյուղի հետ միասին, բարգավաճում էին Ֆլանդրիայի ջուլհակների շնորհիվ։ Դրանք դարձան այն ժամանակվա տեքստիլ արդյունաբերության կենտրոնները։ Այս տեղանքները տվել են իրենց արտադրած տեքստիլի տեսակների անունները. «Ուելշամ»-ը թեթև գործվածք է ամառային հագուստի համար, իսկ «Վորսթեդ»-ը ավելի ծանր գործվածք է։
1381 թվականին Հյուսիսային Ուոլշեմի ճակատամարտում գյուղացիական ապստամբության ժամանակ գյուղացիությունը պարտություն կրեց։
14-րդ դարում Հյուսիսային Ուոլշամը բրդի և տեքստիլ արդյունաբերության կենտրոնն էր, ինչը հանգեցրեց քաղաքի տնտեսական բարգավաճմանը և եկեղեցիների կառուցմանը։ Հյուսիսային Ուոլշեմի Սուրբ Նիկոլաս եկեղեցին ի սկզբանե նվիրված է եղել Մարիամ Աստվածածնին։ Այն Անգլիայի ամենամեծ ծխական եկեղեցիներից էր։ Տասնութերորդ դարի սկզբին եկեղեցուն ավելացվել է Թոմաս Քենթերբերիի աշտարակը, որն ամենաբարձրն է տարածքում։ Այն փլուզվել է 1724 թվականին։ Քանդված աշտարակը բարձրանում է քաղաքի կենտրոնում և հանդիսանում է տարածքի հայտնի տեսարժան վայր։
1600 թվականի հունիսի 25-ին Հյուսիսային Ուոլշեմում մեծ հրդեհ է տեղի ունեցել։ Շուկայի հետ ավերվել են հարյուր տասնութ տուն, յոթանասուն խանութ և շատ այլ շինություններ։ Եկեղեցին խուսափեց մեծ վնասներից, և նա ապաստան տվեց քաղաքաբնակներին, մինչ քաղաքը վերակառուցվում էր։


== Բնակչություն ==
2016 թվականին քաղաքի բնակչությունը կազմում էր 12457 մարդ։ Նրանցից 47.9%-ը տղամարդիկ են, 52.1%-ը՝ կանայք։ Տարիքային բաշխվածությունը հետևյալն է՝ 18,2% մինչև 18 տարեկան, 52,7% 18-ից 64 տարեկան, 29,1% 65 տարեկանից բարձր։ Քաղաքի բնակչության 98,5%-ը սպիտակամորթ էր, 0,7%-ը՝ ասիացի։
Բնակչության դինամիկան.


== Ծանոթագրություններ ==
Առաքել Տարոնացի

Առաքել Տարոնացի (16 դարի սկիզբ), հայ գրիչ և ծաղկող։ Գործել է Տարոնի Առաքելոց և Սուրբ Կարապետ վանքերի գրչատներում։ Նրանից հայտնի են մի Ավետարան (1314 թ., Նոր Ջուղայի մատենադարան, ձեռագիր № 41) և Ներսես Շնորհալու «Թուղթ ընդհանրական»–ը (1315 թ., Երևանի Մեսրոպ Մաշտոցի անվան Մատենադարան, ձեռագիր № 3651)։